open-index/open-wikipedia-markdown huggingface dataset:
Ֆուտբոլը Լիտվայում

**Ֆուտբոլը Լիտվայում**  սպորտի ամենատարածված տեսակների մեջ զբաղեցնում է 2-րդ տեղը բաստկետբոլից հետո։

## Առաջնություն
2013 թվականի առաջնությանը մասնակցել են 9 թիմեր (այն ժամանակ, որ մասնակիցների թիվն ամեն տարի տատանվում էր 8-ից 12-ի մեջ)։ Խաղաշրջանը սկսվել է մարտ-ապրիլ ամիսներին` կախված եղանակային պայմաններից։ Հաղթանակների թվով ռեկորդակիր է «Էկրանաս» ակումբը, որը չեմպիոն է դարձել 10 անգամ։

## Գավաթ
Լիտվայի գավաթն անց է կացվում 1990 թվականից` օլիմպիական համակարգով։ «էկրանասն» ու «Ինկարասն» ունեն 7-ական տիտղոս։

## Հավաքական

Լիտվայի հավաքականը դուրս չի եկել Եվրոպայի և աշխարհի առաջնության եզրափակիչ փուլեր, բարձրացել է առավելագույն 37-րդ տեղը` ըստ ՖԻՖԱ-յի վարկանիշի։ Հավաքականը կարող է ինչպես հաճելի անակնկալ մատուցել իր երկրպագուներին (հաղթանակ տանելով Շոտլանդայի հավաքականի դեմ խաղում Եվրո-2004-ի ընթացքում, 1:0 հաշվով, 2010 թվականի Աշխարհի առաջնությանը Ռումինիայի հավաքականի դեմ խաղում հաղթելով 3:0 հաշվով կամ Չեխիայի հավաքականի դեմ խաղում Եվրո-2012-ի ժամանակ հաղթելով 1:0 հաշվով), այնպես էլ` տհաճ անակնկալներ մատուցել, ինչպես, օրինակ, Լիխտենշտեյնի հավաքականի դեմ խաղում 2:0 հաշվով պարտությունը կամ 0:0 ոչ ոքին Եվրո-2012-ի ժամանակ։

## Պատմություն
1922 թվականի Լիտվայում, ինչպես Լեհաստանում, սկսվել է ֆուտբոլի առաջնություն։ Այդ ժամանակ Պիրոմոնտաս մայրաքաղաքային արվարձանային շրջանում, «Ժալգիրիս» ապագա ստադիոնի տեղում հրապարակ էր և նստարաններ` հանդիսատեսի համար։ Մոտավորապես 1933-1935 թվականներին քաղաքացիները հողաթմբեր են արել և տրիբունայի արևելյան մասում նստարաններ տեղադրել։ Իսկ կենտրոնական մասը նույնպիսի տեսք ուներ, ինչպես և այն այսօր է։ 1953 թվականի հուլիսի 23-ին նոր կառուցված «Ժալգիրիս» դաշտում   անց են կացվել առաջին մրցումները։ Խաղում էին Վիլնյուսի «Սպարտակը» և Չելյաբինսկի «Ձերժինեցը», վիլյուսցիները պատմական հաղթանակ են տարել` 10:2 հաշվով։

Մոտավորրապես 1955 թվականին Վիլնյուսում սկսել են հայտնվել ֆուտբոլային համայքներ։ Ստադիոնը տվել են «Սպարտակին»։ Բայց համայնքները բավականին թույլ էին, այդ պատճառով 1962 թվականին որոշում է կայացվել միավորել «Սպարտակը» և «Ժալգիրիսը». այդպիսով առաջացել է ժամանակակից «Ժալգիրիս» թիմը։

## Ծանոթագրություններ

## Արտաքին հղումներ
* Լիտվայի ֆուտբոլի ֆեդերացիայի պաշտոնական կայքը

Կատեգորիա:Ֆուտբոլ ըստ երկրի
Մարգարեթ Բոնդֆիլդ

**Մարգարեթ Բոնդֆիլդ** (, ), բրիտանացի քաղաքական գործիչ, Լեյբորիստական կուսակցության անդամ, նախարար Ջեյմս Մաքդոնալդի երկրորդ կառավարման ժամանակ, առաջին կին նախարարը Մեծ Բրիտանիայի պատմության մեջ։

## Կենսագրություն
Մարգարեթ Գրեյս Բոնդֆիլդը եղել է Ուիլյամ և Էնն Թեյլոր Բոնդֆիլդների ընտանիքի տասնմեկերորդ երեխան։ Հիմնավոր կրթություն չի ստացել, իսկ տասնչորս տարեկանից սկսել է աշխատել *Draper* խանութում։ 1894 թվականին տեղափոխվել է Լոնդոն և ընտրվել խանութների աշխատողների արհմիության շրջանային խորհրդում։

1896 թվականին Կանանց արդյունաբերական խորհրդի հանձնարարությամբ հետազոտություն է անցկացրել խանութներում աշխատավարձերի և աշխատապայմանների վերաբերյալ։ Այդ ուսումնասիրության արդյունքների հիման վրա զեկույցը հրատարակվել է 1898 թվականին։ Այդ նույն թվականին ընտրվել է խանութների աշխատողների արհմիության քարտուղար, իսկ 1908 թվականին՝ Աշխատավոր կանանց լիգայի քարտուղար։ 1923 թվականին դարձել է թրեյդ յունիոնների կոնգրեսի գլխավոր խորհրդի նախագահը (դառնալով առաջին կինը այդ պաշտոնում)։

Երկու անհաջող փորձերից հետո Բոնդֆիլդը 1923 թվականին ընտրվել է Համայնքների պալատում, սակայն կորցրել է իր տեղը 1924 թվականին։ Վերադարձել է պառլամենտ 1926 թվականին՝ հաղթելով լրացուցիչ ընտրությունները Ուոլսենդի կողմից։ 1929—1931 թվականներին եղել է աշխատանքի նախարար։ 1931 թվականին ընտրություններում պարտվել է և կորցրել տեղը պառլամենտում։ Պարտություն է կրել նաև 1935 թվականի ընտրության ժամանակ։

Մահացել է 1953 թվականին։

## Ծանոթագրություններ

## Արտաքին հղումներ
* Chard Museum
* Статья в Encyclopedia Britannica

Կատեգորիա:20-րդ դարի կանայք
Կատեգորիա:20-րդ դարի քաղաքական գործիչներ
Կատեգորիա:Անգլիացի սուֆրաժիստներ
Կատեգորիա:Անգլիացի ֆեմինիստներ
Կատեգորիա:Բրիտանացի սոցիալիստներ
Կատեգորիա:Բրիտանացի ֆեմինիստներ
Կատեգորիա:Կին նախարարներ
Կատեգորիա:Մեծ Բրիտանիայի կին քաղաքական գործիչներ
Կատեգորիա:Մեծ Բրիտանիայի քաղաքական գործիչներ
Կատեգորիա:Սոցիալիստ ֆեմինիստներ
Կատեգորիա:Օրենսդիրներ
Դիմիտրա Ասիլյան

**Դիմիտրա Ասիլյան** (, ), հայկական ծագումով հույն ջրագնդորդուհի, Հունաստանի ազգային հավաքականի կազմում 2004 թվականի ամառային օլիմպիական խաղերի արծաթե մեդալակիր։

## Կենսագրություն
Դիմիտրա Ասիլյանը ծնվել է 1972 թվականին, Պիրեյոսում։

Ասիլյանը 6 տարեկանից սկսել է լողալ հունական «Օլիմպիակոս» ակումբի երիտասարդական ակադեմիայում։ 2006–2007 թվականների մրցաշրջանի ավարտին, 35 տարեկան հասակում, Ասիլյանն ավարտել է կարիերան «Օլիմպիակոսում»՝ ընդհանուր առմամբ այնտեղ խաղալով 29 տարի (ներառյալ երիտասարդական տարիները)։ Ասիլյանը Հունաստանի կանանց ջրագնդակի լիգայի պատմության մեջ ռեկորդային՝ 703 գոլի հեղինակ է։ Այդ արդյունքին նա հասել է 15 տարում (1992-2007)։ Ասիլյանը «Օլիմպիակոսի» կազմում հաղթել է Հունաստանի 2 առաջնությունում (1994–95, 1997–98) և չորրորդ տեղն է զբաղեցրել 1995–96 թվականների LEN Եվրոպայի գավաթի խաղարկությունում։

2004 թվականի Աթենքի ամառային Օլիմպիական խաղերում Հունաստանի հավաքականի կազմում նա արժանացել է արծաթե մեդալի։ Դիմիտրա Ասիլյանն այդ թիմի ավագն էր։ Այդ մրցաշարում Ասիլյանը դարձել է 3 գոլի հեղինակ (Ավստրալիա՝ 2, Ռուսաստան՝ 1)։

Դիմիտրա Ասիլյանը 8 գոլ է խփել 1999 թվականին Պրատո քաղաքում կայացած ջրագնդակի կանանց Եվրոպայի առաջնությունում, որտեղ Հունաստանի հավաքականը զբաղեցրել է 5-րդ տեղը։

## Ծանոթագրություններ

## Արտաքին հղումներ

* Profile  at sports-reference.com

Կատեգորիա:Ապրող անձինք
Կատեգորիա:Հունահայ ջրագնդորդներ
Համակրանք

**Համակրանք** ( «կարեկցանք, համակրանք»,  «միասին» + πάθος «զգացմունք, կիրք, ձգողություն»), ինչ-որ մեկի կամ ինչ-որ բանի հաստատուն հուզական հակվածության զգացում։ Հակադրվում է հակակրանքին։

Համակրանքը, որպես օրենք, առաջանում է ընդհանուր հայացքների, հետաքրքրությունների և արժեքների հիման վրա, ինչպես նաև տվյալ մարդու արտաքինի, պահվածքի և բնավորության գծերի նկատմամբ ընտրական դրական ռեակցիայի արդյունքում։ Մի մարդու համակրանքը մյուսի նկատմամաբ արտահայտվում է որպես բնազդային հակվածություն, նրանց միջև ներքին հարազատության զգացում։ Արտահայտվում է մարդու նկատմամբ բարձր հետաքրքրությամբ, բարյացակամությամբ, ուշադրության և օգնության ցուցաբերմամբ։ Որոշ մշակույթներում համակրանքը կարող է նշանակել այլ մարդկանց համար երջանկության ցանկություն, նրանց խնդիրների և դժբախտությունների հանդեպ կարեկցանքի զգացողություն (այն մարդկանց, ում հանդեպ համակրանք ես տածում)։ Համակրանք կարող է առաջանալ ընկերության մեջ, երբ մարդիկ միմյանց հետ շփվելուց հաճույք են ստանում և կապվածություն են զգում։

## Տես նաև
* Էմպաթիա
* Հակակրանք
* Կիրք

## Ծանոթագրություններ

## Գրականություն
* Гозман Л. Я. «Психология эмоциональных отношений». — М.: Издательство МГУ, 1987. — 175 с.

Կատեգորիա:Զգացմունքներ
Կատեգորիա:Սեր
Էլլի Մաքդոնալդ

**Էլլի Մաքդոնալդ** ( ), կանադացի դերասանուհի։

## Կենսագրություն
Ալեքսանդր Էլի Մակդոնալդը ծնվել է 1988 թվականի սեպտեմբերի 17-ին Պորտ Հոկսբեր քաղաքում (Նոր Շոտլանդիա, Կանադա)։ Կինոյում առաջնաելույթը կահացել է 1998 թվականին։ Խաղացել է Բրոդվեյի «Էննի» մյուզիքլում։ 2012 թվականին խաղացել է «Տուն ճանապարհի վերջին» ֆիլմում, իսկ 2014 թվականին՝ «Բեմի վախ» ֆիլմի գլխավոր դերում։

2018 թվականին «Կարդինալ» սերիալում խաղացած դերի համար ստացվել է «Canadian Screen Awards» մրցանակը «Դրամատիկական սերիալում երկրորդ պլանի լավագույն դերասանուհի» կատեգորիայում։

## Ֆիլմագրություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* Профиль актрисы на сайте TV.com 

Կատեգորիա:Սեպտեմբերի 17 ծնունդներ
Կատեգորիա:1988 ծնունդներ
Կատեգորիա:Կանադացի դերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Կանադացի կինոդերասանուհիներ
Գյուղատնտեսության պատմություն

մինի|Հին եգիպտացիների գյուղատնտեսական աշխատանքներ
**Գյուղատնտեսություն**, տնտեսության ճյուղ, որն ուղղված է բնակչության սննդամթերքով ապահովմանն ու արդյունաբերության մի շարք ճյուղերի համար հումքի ստացմանը։

## Նեոլիթյան հեղափոխություն
Նեոլիթյան հեղափոխությունը մարդկային համայնքների անցումն էր որսորդների և հավաքչությամբ զբաղվողների պարզունակ տնտեսությունից դեպի հողագործության և անասնաբուծության վրա հիմնված գյուղատնտեսություն, որը գիտնականների կողմից (ակադեմիկոս Գ․ Բ․ Պոլյակ, պրոֆեսոր Ա․ Ն․ Մարկովա) բացատրվում է որպես յուրացնղից անցում սպառող տնտեսությունից արտադրող տնտեսության։ Ըստ հնագիտական տվյալների՝ կենդանիների և բույսերի ընտելացումը տեղի է ունեցել տարբեր ժամանակաշրջաններում իրարից անկախ 7-8 տարածաշրջաններում։ Նեոլիթյան հեղափոխության հնագույն կենտրոնը համարվում է Մերձավոր Արևելքը, որտեղ ընտելացումը սկսել է ավելի քան 10000 տարի առաջ։ Աշխարհահամակարգերի տեսության կենտրոնական մասերում որսորդությամբ և հավաքչությամբ զբաղվող հասարակությունների վերածումը ագրարային հասարակության տեղի է ունեցել լայն ժամանակային տիրույթում՝ մ․թ․ա․ 10-ից մինչև 3-րդ հազարամյակները, իսկ ծայրամասային տարածաշրջանների մեծ մասում անցումը արտադրող տնտեսությանն ավարտվել է ավելի ուշ։

Գոյություն ունեն մի քանի մրցակցող տեսություններ երկրագործութայն առաջացման պատճառների մասին։ Ամենատարածվածը համարվում են հետևյալները՝
* *«Օազիսների» տեսություն*, որի կողմնակիցը եղել է Գորդոն Չայլդը։ Այն տնտեսական փոփոխությունները կապում է սառցե ժամանակաշրջանի ավարտին տեղի ունեցած կլիմայական փոփոխությունների հետ,
* *Բլրաշատ լանջերի տեսությունը* ենթադրում է, որ ընտելացումն սկսվել է Տավրոսյան լեռնահամակարգի լանջերին՝ Թուրքիայում և Զագրոսի լանջերին՝ Իրանում, որտեղ կլիման չի եղել չորային և պահպանվել է վայրի կենդանիների և բույսերի բազմազանություն։
* «Ֆիեստայի» տեսությունը հնարավոր է համարում այն, որ տեղական մշակույթի շրջանակներում տեղ է ունեցել սեփական իշխանության ու հզորության ցուցադրումը։
* *Ժողովրդագրական տեսություն*, որն առաջարկել է Կառլ Զաուերը, ենթադրում է, որ բնակչության թվաքանակի ավելացումը ոչ թե  հողագործությանն անցնելու հետևանք էր, այլ նրա պատճառը։
* *«Ուղղորդված էվոլյուցիայի» տեսություն*, բույսերի ընտելացումը դիտարկում է որպես մարդկանց և բույսերի փոխադարձ հարմարեցման արդյունք։

Եթե գյուղատնտեսության տակ հասկանք լայնածավալ ինտենսիվ հողի մշակում, մանոկուլտուևասի կազմակերպած ոռոգումը և մասնագիտացված աշխատանքի օգտագործումը «Գյուղատնտեսության գյուտարարներ» անունը կարելի է շնորհել շումերներին, Մ․թ․ա․ 5500 թվականից սկսած։ Ինտենսիվ գյուղատնտեսության մեթոդը թույլ է տալիս ապահովել բնակչության ավելի մեծ զանգված, քան որսորդության և հավաքչության մեթոդով։ Ինչպես նաև հնարավորություն էր տալիս ավելորդ ապրանքի կուտակման օգտագործման, կամ վաճառքի փոխանակման։

Ֆերմերների հնարավորությունն այն է, որ նրանք կարողանում էին կերակրել ավելի մեծ թվով մարդկանց, որոնց գործունեուտյունը ոչ մի ընդհանուր բան չի ունեցել գյուղատնտեսության հետ, ինչպես նաև կերակրում էր բանակին։

## Ծանոթագրություններ

Կատեգորիա:Գյուղատնտեսության պատմություն
Պասկուալինո դե Սանտիս

**Պասկուալինո դե Սանտիս** (, ), իտալացի կինոօպերատոր։

Կինոռեժիսոր Ջուզեպե դե Սանտիսի եղբայրն է։

## Կենսագրություն
1945-1948 թվականներին սովորել է Հռոմի Փորձարարական կինոկենտրոնում։ 1950 թվականից աշխատել է եղբոր մի քանի ֆիլմերում որպես օպերատորի օգնական։
Ջաննի դի Վենանցոյի աշակերտն է։ 1965 թվականից աշխատել է Ֆրանչեսկո Ռոզիի բոլոր ֆիլմերում, համագործակցել է Վիտտորիո դե Սիկայի, Վիսկոնտիի, Ֆելինիի, Բրեսոնի, Լոուզիի, Սալվատորե Սամպերիի և այլ խոշոր ռոժիսորների հետ ինչպես Իտալիայում, այնպես էլ` դրա սահմաններից դուրս։

Հանկարծմահ է եղել ինֆարկտից Լվովում, Ֆրանչեսկո Ռոզիի «Ընդմիջում» ֆիլմերի նկարահանումների ժամանակ (ըստ Պրիմո Լևիի ինքնակենսագրական գրքի)։

## Ընտրված ֆիլմագրություն
* Ճշմարտության պահ/ Il Momento della verità (Ֆրանչեսկո Ռոզի, 1965)
* Լինում է, չի լինում/C’era una volta… (Ֆրանչեսկո Ռոզի, 1967)
* Դիմակահանդես/Masquerade (Ժոզեֆ Մանկևիչ, 1967)
* Ռոմեո և Ջուլիետ/ Romeo and Juliet (Ֆրանկո Ձեֆֆիրելլի, 1968, Օսկար մրցանակ, Իտալիայի կինոլրագրողների ազգային սինդիկատի արժաթե ժապավեն)
* Սիրեկանները/ Amanti (Վիտտորիո դե Սիկա, 1968)
* Senza sapere niente di lei (Լուիջի Կոմենչինի, 1969)
* Աստվածների կործանումը/ La Caduta degli dei (Լուկինո Վիսկոնտի, 1969)
* Block-notes di un regista (Ֆեդերիկո Ֆելինի, 1969, հեռուստատեսային)
* Մարդկանց դեմ/Uomini contro (Ֆրանցեսկո Ռոզի, 1970)
* Մահ Վենեցիայում/ Morte a Venezia (Լուկինո Վիսկոնտա, 1971, BAFTA մրցանակ, Իտալիայի կինոլրագրողների ազգային սինդիկատի արժաթե ժապավեն)
* Torino nera (Կարլո Լիձանի, 1972)
* Տրոցկու սպանությունը/The Assassination of Trotsky (Ջոզեֆ Լոուզի, 1972)
* Մատտեի գործը/Il Caso Mattei (Ֆրանչեսկո Ռոզի, 1972)
* Լակի Լուչանո/Lucky Luciano (Ֆրանչեսկո Ռոզի, 1973)
* Լճային Լանսելոտ/ Lancelot du Lac (Ռոբեր Բրեսոս, 1974)
* Ընտանեկան նկար ինտերիերում/ Gruppo di famiglia in un interno (Լուկինո Վիսկոնտի, 1974, Իտալիայի կինոլրագրողների ազգային սինդիկատի արժաթե ժապավեն)
* Պայծառափայլ դիակներ/Cadaveri eccellenti (Ֆրանչեսկո Ռոզի, 1976)
* Անմեղ/ L’ Innocente (Լուկինո Վիսկոնտի, 1976)
* Անսովոր օր/Una Giornata particolare (Էտտոր Սկոլա, 1977)
* Արտասովոր օր/ Le Diable probablement (Ռոբերտ Բրեսոն, 1977)
* Քրիստոսը կանգ առավ Էբոլում/Cristo si è fermato a Eboli (Ֆրանչեսկո Ռոզի, 1979)
* Տերաս/La Terrazza (Էտորե Սկոլա, 1980)
* Երեք որդիներ/Tre fratelli (Ֆրանչեսկո Ռոզի, 1981, Դավիդ դի Դոնատելո մրցանակ, Իտալիայի կինոլրագրողների ազգային սինդիկատի արժաթե ժապավեն)
* Մարկո Պոլո/Marco Polo (Ջուլիանո Մոնտալդո, 1982)
* Գումար/ L’Argent (Ռոբեր Բրեսոն, 1983)
* Կարմեն/Carmen (Ֆրանչեսկո Ռոզի, 1984, Սեզար մրցանակի առաջադրում, Դավիդ դի Դոնատելո մրցանակ)
* Misunderstood (Ջերի Շատցբերգ, 1984)
* Անդերում/ Harem (Արտյուր Ժոֆֆե, 1985, Սեզար մրցանակի առաջադրում)
* Հայտարարված մահվան ժամանակագրություն/Cronaca di una morte annunciata (Ֆրանչեսկո Ռոզի, 1987)
* Մոռանալ Պալերմոն/ Dimenticare Palermo (Ֆրանչեսկո Ռոզի, 1990)
* Նեապոլիտանական օրագիր/Diario napoletano (Ֆրանչեսկեո Ռոզի, 1992)
* Զինանադադար/La Tregua (Ֆրանչեսկո Ռոզի, 1997)

## Ճանաչում
Օսկար, BAFTA  և այլ մրցանակների դափնեկիր, երկու անգամ առաջադրվել է Սեզար մրցանակի։

## Ծանոթագրություններ

## Արտաքին հղումներ
* Կինոօպերատորների օնլայն հանրագիտարանում 

Կատեգորիա:BAFTA մրցանակի դափնեկիրներ
Կատեգորիա:Իտալացի կինոօպերատորներ
Վալենտինա Սովկինա

**Վալենտինա Սովկինա** (, ), ռուս քաղաքական գործիչ, Կոլայի թերակղզու Սաամական խորհրդարանի նախագահ։

## Կենսագրություն
Ծնվել է 1963 թվականին Մուրմանսկի մարզի Լովոզերո գյուղում, որտեղ էլ ապրում է։ Կրթությամբ ուսուցիչ է։

2010 թվականին Կոլայի թերակղզու Սաամայի խորհրդարանի առաջին նիստում ընտրվել Է խորհրդարանի նախագահ, ավելի վաղ եղել է Մուրմանսկի մարզի սաամների լիազոր ներկայացուցիչների խորհրդի նախագահը։ 
2013 թվականից ղեկավարում է Կոլայի սաամական ռադիոն։

## Սաամական խնդիրների վերաբերյալ տեսակետներ
Ըստ Վալենտինա Սավկինայի՝ Կոլայի թերակղզու Սաամայի խորհրդարանի նախագահի կարծիքով՝ Ռուսաստանի սաամական բնակչության թվաքանակի նման կրճատման հիմնական պատճառը բնական նվազեցումն է, որը բացատրվում է նաև ժամանակակից սաամական ընտանիքների քիչ երեխաներ ունենալու հանգամանքով։ Այլ պատճառներ, Սովկինայի կարծիքով, սաամայի ցածր սոցիալական կարգավիճակն ու տնտեսական անպաշտպանությունը են. դրա մեղքի մի մասն ընկած է նաև տեղական իշխանությունների վրա, քանի որ Մուրմանսկի մարզի Հյուսիսի բնիկ ժողովուրդների սոցիալ-տնտեսական աջակցության ծրագիրը անարդյունավետ է և թույլ է նպաստում սաամայի բնակչության առկա սոցիալական և տնտեսական խնդիրների լուծմանը, իսկ այդ ամենի շրջանակներում իրականացվող միջոցառումների զգալի մասը զուտ ձևական բնույթ ունի։ Մուրմանսկի մարզում 2008-2012 թվականների ընթացքում, Սովկինայի խոսքով, ոչ մի միջոցառում չի իրականացվել. սաամներին բժշկական ծառայություններով ապահովելու մակարդակը, նրա խոսքով, նույնպես տարեցտարի նվազում է, քանի որ կրճատվում են տեղական բուժաշխատող-մանկաբարձական կետերը, ստացիոնար բուժման վայրերում մահճակալների թիվը նվազում է, փակվում են պոլիկլինիկաները։

## Հարձակում
2014 թվականի սեպտեմբերին Սավկինան, որպես Ռուսաստանի սաամների ներկայացուցիչ, պետք է մասնակցեր բնիկ ժողովուրդների համաշխարհային համաժողովին, որն անցկացվում է Նյու Յորքում ՄԱԿ-ի Գլխավոր Ասամբլեայի կողմից։ Լովոզերից նորվեգական Կիրկենես տանող ճանապարհին քաղաքի մուտքի մոտ նրա վրա հարձակում է տեղի ունեցել, ընդ որում՝ ներկա ոստիկանները չեն խանգարել հարձակվողին, այլ ընդհակառակը՝ զբաղեցրել են վարորդին, որն օգնել է Սովկինային և հարձակվողին թույլ են տվել թաքնվել։ Արդյունքում Սովկինան չի կարողացել հասնել իր չվերթին, սակայն մեկ օր անց մեկնել է Նյու Յորք։ Այս հարձակումը զանգվածային լրատվամիջոցները կապում են Նյու Յորքում տեղի ունեցած բնիկ ժողովուրդների համաժողովի ռուս պատվիրակների հետ։

## Ծանոթագրություններ

## Գրականություն
* 
* 

Կատեգորիա:Ռուս քաղաքական գործիչներ
Մեգավատի Սուկարնոպուտրի

**Դիա Պերմատա Մեգավատի Սետիավատի Սուկարնոպուտրի** (), ), ինդոնեզացի պետական և քաղաքական գործիչ։ Ինդոնեզիայի նախագահը (2001-2004, Ինդոնեզիայի առաջին կին նախագահը և երկրի անկախությունից հետո ծնված առաջին նախագահը), Ինդոնեզիայի փոխնախագահ (1999-2001), Ինդոնեզիայի ժողովրդական ներկայացուցիչների խորհրդի պատգամավոր (1987-1992)։ Ինդոնեզիայի դեմոկրատական կուսակցության նախագահ (1993-1996), Ինդոնեզիայի դեմոկրատական կուսակցության հիմնադիր և անփոփոխ (1998-ից) նախագահ։

Երկրի առաջին նախագահ Սուկառնոյի դուստրը։ Հայտնի է անվան կարճ տարբերակներով՝ **Մեգավատի Սուկարնոպուտրի** () և **Մեգավատի** (), ինչպես նաև **Մեգա** մականունով ():

## Կենսագրություն

### Վաղ տարիներ
Մեգավատի Սուկարնոպուտրին ծնվել է 1947 թվականի հունվարի 23-ին Ջոկիակարտում։ Նրա ծնողները Սուկառնոն՝ Ինդոնեզիայի առաջին նախագահը, և Ֆատմավատին։ Սուկառնոյի ընտանիքում Մեգավատին երկրորդ երեխան էր և առաջին դուստրը։ Նրա մանկության տարիները անցել են նախագահական նստավայրում՝ Մերդեկի պալատում։ 1966 թվականին, երբ Մեգավատին 19 տարեկան էր, նրա հայրը զրկվեց փաստացի իշխանությունից՝ ի օգուտ գեներալ Սուխարտոյի, մեկ տարի անց Սուհարտոն պաշտոնապես փոխարինեց Սուկառնոյին նախագահի պաշտոնում։

Մեգավատին հոր կառավարման վերջին տարիներին ընդունվել է Բանդունգի Պանջաջարան համալսարան, որտեղ ուսումնասիրել է գյուղատնտեսություն, սակայն 1967 թվականին հրաժարվել է ուսումը շարունակել՝ որոշելով աջակցել գահընկեց հորը։ 1970 թվականին, Սուկառնոյի մահից հետո, Ինդոնեզիայի համալսարանում սկսեց հոգեբանություն ուսումնասիրել, սակայն հեռացվեց երկու տարի անց։

### Քաղաքական կարիերայի սկիզբ
1986 թվականին նախագահ Սուհարտոն, ի նշանավորումն Ինդոնեզիայի անկախության հռչակման գործում Սուկարնոյի վաստակի, նրան շնորհել է Հռչակման հերոսի պատվավոր կոչում։ 1987 թվականին նա անդամակցել է Ինդոնեզիայի դեմոկրատական կուսակցությանը, որն իրեն ներկայացնում է որպես Սուկառնոյի գաղափարների ժառանգորդ և մասնակցել է նրա նախընտրական քարոզարշավին. խորհրդարանական ընտրությունների արդյունքներով նա ընտրվել է Ժողովրդական ներկայացուցիչների խորհրդի պատգամավոր և Ժողովրդական խորհրդատվական կոնգրեսի անդամ։ Այդ ժամանակից ի վեր սկսվել է նա մեծ ճանաչում է ձեռք բերել ինչպես կուսակցության անդամների, այնպես էլ հասարակ ընտրողների շրջանում, նրա կողմնակիցների հիմքը կազմել են քաղաքային աղքատ մարդիկ և գյուղական միջին խավի ներկայացուցիչները։ Քանի որ Մեգավատին չուներ զգալի հռետորական հմտություններ, նրա ժողովրդականությունը պայմանավորված էր հիմնականում իր դստեր կարգավիճակից։

## Նշումներ

## Ծանոթագրություններ

Կատեգորիա:Բարեկամության շքանշանի ասպետներ (Ռուսաստան)
Կատեգորիա:20-րդ դարի քաղաքական գործիչներ
Կատեգորիա:Պետության կին ղեկավարներ
Կատեգորիա:Ինդոնեզիայի քաղաքական գործիչներ
Կատեգորիա:Ինդոնեզիայի նախագահներ
Անա Բրնաբիչ

**Անա Բրնաբիչ**  (, ), սերբ քաղաքական գործիչ, Սերբիայի վարչապետը 2017 թվականի հունիսի 29-ից։ Ավելի վաղ՝ 2016 թվականից Ալեքսանդր Վուչիչի կառավարությունում պետական և տեղական ինքնակառավարման նախարար էր, ինչպես նաև մենեջեր և տնտեսագետ։

## Կենսագրություն
[thumb|300px|Անա Բրնաբիչը և [Դմիտրի Մեդվեդևը 2019 թվականի հոկտեմբերի 19-ին]]
1994 թվականին ավարտել Է Բելգրադի № 5 միջնակարգ դպրոցը։ Բարձրագույն կրթություն ստացել է արտասահմանում։ Մինչև 1998 թվականը ուսումնասիրել է բիզնեսի կառավարում ԱՄՆ Միչիգան նահանգի Նորթվուդի համալսարանում, որտեղ պաշտպանել է բիզնեսի կառավարման բակալավրի (BBA) աստիճանը։ Ավելի ուշ սովորել է բրիտանական Հալլ համալսարանում, որտեղ ստացել է բիզնեսի կառավարման մագիստրոսի աստիճան (MBA)։

2001 թվականին վերադարձել է Սերբիա, որտեղ աշխատել է Սերբիայի ագրարային զարգացման ծրագրում (Եվրոպական Միության հովանու ներքո), իսկ հետո՝ խորհրդատվական ոլորտում։ 2002 թվականից մինչև 2011 թվականը՝ ԱՄՆ Միջազգային զարգացման գործակալությունում։ 2011 թվականից աշխատել է ամերիկյան Continental Wind Serbia ընկերությունում, 2013 թվականի հունվարից նրա տնօրենն է։ 2006 թվականին նա մասնակցել է տեղական տնտեսական զարգացման ազգային դաշինքի (NALED) ստեղծմանը, 2013 թվականից եղել է փոխնախագահ, իսկ 2016 թվականին դարձել է այդ կազմակերպության նախագահը։

2007 թվականին Բրնաբիչը դարձել է տնօրենի խորհրդական Սերբիայի կառավարության համակարգող մարմնում Պրեշևոյի, Բույանովաց և Մեդվեդևի համայնքների գծով։ 2016 թվականի օգոստոսի 11-ին վարչապետ Ալեքսանդր Վուչիչը նրան նշանակել է պետական և տեղական ինքնակառավարման նախարար։

2017 թվականի նախագահական ընտրություններից հետո, որոնց ընթացքում հաղթանակ է տարել գործող վարչապետ Ալեքսանդր Վուչիչը, իսկ Բրնաբիչին առաջարկել են Սերբիայի վարչապետի պաշտոնում։ 2017 թվականի հունիսի 15-ին Սերբիայի նախագահ Ալեքսանդր Վուչիչը Բրնաբիչին նշանակել Է Սերբիայի վարչապետ։

Աննա Բաբիչը երբեք որևէ կուսակցության անդամ չի եղել։ Ընդ որում, նա Բելգրադի «East West Bridge» միավորման (EWB) անդամ է, որը մտնում է եռակողմ հանձնաժողովի մեջ։

Անա Բրնաբիչն առաջին կինն է, որը գլխավորել Է Սերբիայի կառավարությունը, ինչպես նաև այդ պաշտոնում նա առաջին բաց լեսբուհին է։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Գիտնականներ այբբենական կարգով
Կատեգորիա:ԼԳԲՏ անձինք
Կատեգորիա:Լեսբուհի քաղաքական գործիչներ
Կատեգորիա:Կառավարության կին ղեկավարներ
Կատեգորիա:Կին վարչապետներ
Կատեգորիա:Պետության գործող ղեկավարներ
Կատեգորիա:Սերբ կանայք
Կատեգորիա:Սերբիայի վարչապետներ
Կատեգորիա:Սերբիայի քաղաքական գործիչներ
Ջուլի Բրաուն

**Ջուլի Բրաուն** (, ), ամերիկացի դերասանուհի, կատակերգուհի, երգչուհի, երգերի հեղինակ, կոմպոզիտոր, սցենարիստ և ռեժիսոր։

## Կենսագրություն և կարիերա
Բրաունը ծնվել է Վան Նայսեում՝ Կալիֆոռնիայում՝ Սելի Ջեյնի (Մակքան ծննդյամբ) և Լեոնարդ Ֆրենսիս Բրաունի ընտանիքում։ Մանուկ հասակում սովորել է կաթոլիկ տարրական դպրոցում, իսկ հետո՝ Վան Նայսեի միջին դպրոցում, Լոս-Անջելեսի քոլեջում և ամերիկյան թատրոնի կոնսերվատորիայում։

Բրաունը, թերևս, առավել հայտնի է 1980-ական թվականների իր աշխատանքներով, երբ նա հաճախ խաղացել է հովտի տաքարյուն աղջիկների դերեր։ Նրա կատակերգական գործունեության մեծ մասը պտտվում է հայտնի մարդկանց ծաղրի շուրջ (հաճախ՝ Մադոննայի)։

1983-1989 թվականներին Ջուլին ամուսնացել է եղել իր գործընկեր սցենարիստ և դերասան Թերենս ՄաքՆալլի հետ։ 1994-2007 թվականներին Բրաունը ամուսնացած է եղել սցենարիստ և դերասան Քեն Ռաջենի հետ, որից ունի որդի։

## Ընտրված ֆիլմագրություն
*Դերասանուհի*

*Ռեժիսոր*

* 1991 — «Մեդուզա։ Ինչպես լինել ազնիվ» / Medusa: Dare to Be Truthful
* 1994 — «Ագրեսիվ տիկնայք» / Attack of the 5 Ft. 2 In. Women

*Սցենարիստ*

* 1988 — «Երկրային աղջիկները մատչելի են» / Earth Girls Are Easy
* 1990 — «Քվանտային թռիչք» / Quantum Leap (1 էպիզոդ)
* 1991 — «Մեդուզա։ Ինչպես լինել ազնիվ» / Medusa: Dare to Be Truthful
* 1994 — «Ագրեսիվ տիկնայք» / Attack of the 5 Ft. 2 In. Women
* 2008 — «Քեմփ Ռոք» / Camp Rock
* 2010 — «Քեմփ Ռոք 2։ Վերջին համերգ» / Camp Rock 2: The Final Jam
* 2011-2015 — «Մելիսա և Ջոուի» / Melissa & Joey (2 էպիզոդ)

*Պրոդյուսեր*

* 1991 — «Մեդուզա։ Ինչպես լինել ազնիվ» / Medusa: Dare to Be Truthful

*Կոմպոզիտոր*

* 1991 — Մեդուզա։ Ինչպես լինել ազնիվ» / Medusa: Dare to Be Truthful

## Սկավառակագրություն
* 1984 — «Goddess in Progress»
* 1987 — «Trapped in the Body of a White Girl»
* 2010 — «Smell the Glamour»

## Ծանոթագրություններ

Կատեգորիա:1954 ծնունդներ
Կատեգորիա:1958 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի կոմպոզիտորներ
Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացի երգչուհիներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Օգոստոսի 31 ծնունդներ
Կատեգորիա:21-րդ դարի ամերիկացի կին գրողներ
Կատուներ (ֆիլմ, 2019)

**«Կատուներ»** (), 2019 թվականի անգլո-ամերիկյան ֆիլմ-մյուզիքլ, որ նկարահանել է ռեժիսոր Թոմ Հուպերը։ Թոմաս Սթեռնս Էլիոթի մանկական բանաստեղծությունների «Ժողովրդական գիտություն կատուների մասին, որ գրել է ծեր պարկամուկը» ժողովածուի հիման վրա Անգլիացի կոմպոզիտոր Էնդրու Լլոյդ Ուեբերի ստեղծած համանուն մյուզիքլի էկրանավորումն է։ Գլխավոր դերերում նկարահանվել են Իդրիս Էլբան, Իեն Մակկելլենը և Թեյլոր Սվիֆթը։ Միացյալ Նահանգներում պրեմիերան կայացել է 2019 թվականի դեկտեմբերի 20-ին։

## Դերերում
* Իդրիս Էլբա – *Մաքավիտի*
*Իեն Մակկելլեն – *Գուս, թատրոնի կատու*
* Թեյլոր Սվիֆթ – *Բոմբալուրինա*
* Ռեբել Ուիլսոն – *Միսս Ջեննի*
* Ջեյմս Քորդեն – *Բաստոֆեր Ջոնս*
* Ջուդի Դենչ – *Ծեր Դյութերոնոմի*
* Ջենիֆեր Հադսոն – *Գրիզաբելլա*
* Ռոբերտ Ֆեյրչայլդ – *Մանքուստրափ*
* Լորի Դևիդսոն – *Միստոֆելիս*
* Ջեյսոն Դերուլո – *Ռամ Թամ Թագեր*
* Ֆրանչեսկա Հեյուարդ – *Վիկտորյա*
* Սթիվեն ՄԱքրեյ – *Սքիմբլշենքս*
* Էրիկ Անդերվուդ – Ադմետ
* Դանիելա Նորման – *Դեմետրա*
* Մեթե Թոուլի – *Ջեմիմա*
* Բլու Ռոբինսոն – *Ալոնզո*
* Ջայ Բետոտե – *Քորիքոպաթ*
* Լարրի Բուրժուա – *Պլատոն*
* Լորան Բուրժուա – *Սոկրատ*
* Զիզի Ստրալլեն – *Թանթոմիլա*
* Ջոնադեթ Կարպիո – *Սիլլաբուբ*
* Մելիսա Մեդդեն Գրեյ – *Գրիդլբոուն*
* Ֆրեյա Ռոուլի – *Ջելերում*
* Դեննի Քոլինզ – *Մանգոժերրի*
* Նաոիմ Մորգան – *Ռամփլթիզել*

## Արտադրություն
2018 թվականի սեպտեմբերին Սթիվեն Սփիլբերգը հայտարարվել է որպես գործադիր պրոդյուսեր։

Հիմնական նկարահանումներն սկսվել են 2018 թվականի դեկտեմբերի 12-ին և ավարտվել 2019 թվականի ապրիլի 2-ին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2019 ֆիլմեր
Կատեգորիա:Amblin Entertainment ֆիլմեր
Կատեգորիա:Universal Pictures ֆիլմեր
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկյան դրամա ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական երաժշտական ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական ֆանտաստիկ ֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Երաժշտական ֆիլմեր
Կատեգորիա:Թոմ Հուփերի ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Ֆիլմեր կենդանիների մասին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Ջին Բաթեն

**Ջին Գարդներ Բաթեն** (, ), նորզելանդացի կին օդաչու։ Հայտնիություն է ձեռք բերել իր ռեկորդային թռիչքներով։ Բրիտանական կայսրության շքանշանի ասպետ է (1936), Միջազգային ավիացիոն ֆեդերացիայի ոսկե մեդալակիր (1938)։

## Կենսագրություն
Ջին Բաթենը ծնվել է 1909 թվականի սեպտեմբերի 15-ին Նոր Զելանդիայի Ռոտորուա քաղաքում։ Կրթություն է ստացել Օքլենդի մասնավոր դպրոցներից մեկում։ 1930 թվականին Ջինը տեղափոխվել է Լոնդոն և սկսել է դասեր առնել Լոնդոնի աերոակումբներից մեկում։ Ինքնաթիռ վարելու իր առաջին արտոնագիրը նա ստացել է 1931 թվականին։

1933 թվականին Բաթենն առաջին անգամ փորձել է Մեծ Բրիտանիայից թռչել Ավստրալիա։ Փորձն ավարտվել է անհաջողությամբ, քանի որ Հնդկաստանում ինքնաթիռի շարժիչը ջարդվել է։ Նույնաբնույթ թռիչքի երկրորդ փորձն ավարտվել է Իտալիայում կատարած հարկադիր վայրէջքով։ Երրորդ փորձն արդեն հաջողվել է․ 1934 թվականի մայիսի 8-ին սկսելով թռիչքը՝ նա ավստրալիական Դարվին քաղաք է հասել 14 օր և 22 ժամվա ընթացքում։ Այս թռիչքից մի քանի շաբաթ անց նա դարձել է առաջին կին օդաչուն, որ հակառակ ուղղությամբ թռիչքն է իրականացրել Ավստրալիայից դեպի Մեծ Բրիտանիա։

1935 թվականի հոյեմբերի 11-ին Ջինը փորձել է ռեկորդային ժամանակում թռչել Ատլանտյան օվկիանոսի վրայով Աֆրիկայի ու Բրազիլիայի ափերով։ Նրա թռիչքի տևողությունը՝ 61 ժամ 15 րոպե, մոտ քսան ժամով բարելավել է այդ ժամանակ տվյալ չվերթի տևողությունը։

1936 թվականի հոկտեմբերի 5-ին նա սկսել է իր թռիչքը Մեծ Բրիտանիայից դեպի Նոր Զելանդիա։ Արդեն վեց օր անց նա հասել է Ավստրալիա։ Հոկտեմբերի 16-ին նա լքել է Ավստրալիայի ափերը և Թասմանյան ծովի վրայով 10,5 ժամ թռիչքից հետո հասել է Նոր Զելանդիա։ Նրա միայնակ թռիչքի տևողությունը եղել է 11 օր 45 րոպե․ այդ ռեկորդը պահպանվել է հետագա 44 տարիների ընթացքում։ Հայրենիքում մի քանի ամիս հանգիստն անցկացնելուց հետո նա կատարել է հակառակ ուղղությամբ թռիչք դեպի Բրիտանիա 5 օր 18 ժամվա ընթացքում։ Այսպիսով, նա սահմանել է համաշխարհային երկու ռեկորդ երկու ուղղություններով էլ։

1938 թվականին Ջին Բաթենը դարձել է առաջին կինը, որն իր ձեռքբերումների համար արժանացել է Միջազգային ավիացիոն ֆեդերացիայի ոսկե մեդալի։

1977 թվականին Օքլենդի օդանավակայանի միջազգային տերմինալը անվանակոչվել է Ջին Բաթենի անունով։

Ջինը մահացել է Մալյորկա կղզու Պալմա դե Մալյորկա քաղաքում 1982 թվականի նոյեմբերի 22-ին աղքատության ու կատարյալ անհայտության մեջ։ Միջազգային հանրությունը նրա մահվան մասին իմացել է հինգ տարի անց միայն։

## Ծանոթագրություններ

## Գրականություն
* Mackersey, Ian, Jean Batten: The Garbo of the Skies, Warner Books, 1999, 466 pp, ISBN 0-7515-3019-0

## Արտաքին հղումներ
* Ջին Բաթենի կենսագրությունը

Կատեգորիա:Կին ճարտարագետներ
Կատեգորիա:Կին օդաչուներ
Կատեգորիա:Ճարտարագետներ
Կատեգորիա:Պատվո լեգեոնի շքանշանի ասպետներ
Կատեգորիա:Օդաչուներ
Հելեն Բուսալիս

**Հելեն Ջ. Բուսալիս** (, ), ամերիկացի դեմոկրատ քաղաքական գործիչ, Լինքոլնի առաջին կին քաղաքապետ (1975-1983) և ԱՄՆ քաղաքապետների համաժողովի առաջին կին նախագահ (1981-1982)։ Նեբրասկայի նահանգապետի թեկնածու (1986)։

### Կրթություն
Ծնվել է 1919 թվականի օգոստոսի 28-ին Մինեապոլիսում (Մինեսոտա, ԱՄՆ)՝ հույն ներգաղթյալների ընտանիքում, որտեղ նա մեծացել է՝ աշխատելով իր հոր ռեստորանում։

Ավարտել է Մինեսոտայի համալսարանը, որտեղ հանդիպել է իր ապագա ամուսնուն։

### Կարիերա
#### Քաղաքականություն
1959 թվականին ընտրվել է Լինքոլնի քաղաքային խորհրդում։ Դրանից հետո վերընտրվել է երեք անգամ։

1975 թվականին դարձել է Լինքոլնի քաղաքապետ՝ դառնալով այս պաշտոնում առաջին կինը։ Այս պաշտոնը զբաղեցրել էր երկու անընդմեջ ժամկետով՝ մինչև 1983 թվականը։

1981-1982 թվականներին Միացյալ Նահանգների քաղաքապետների համաժողովի առաջին կին նախագահն էր։

1983 թվականին Լինքոլնի քաղաքապետի պաշտոնավարումից անմիջապես հետո նշանակվել է Նեբրասկայի ծերացման հարցերով դեպարտամենտի տնօրեն՝ նախկին այն ժամանակվա նահանգապետ Բոբ Քերիի գրասենյակում։ Նա այդ պաշտոնը զբաղեցրել է մինչև 1986 թվականի ընտրությունները, երբ նրան առաջադրել են Նեբրասկայի նահանգապետի պաշտոնում։

Դեմոկրատական կուսակցության նախնական ընտրություններում ընտրվել է ձայների մեծամասնությամբ (43,8%)։ Ընդհանուր ընտրություններում պարտվելով՝ պարտվել է հանրապետական թեկնածու Քեյ Օրին (52.9%՝ քվեների 47,1%-ի դիմաց)։ Այս ընտրությունները, որոնք գրավել են ամբողջ երկրի ուշադրությունը, ԱՄՆ-ի պատմության մեջ առաջին նահանգապետի ընտրություններն էին, որտեղ ազգային երկու խոշոր կուսակցություններից թեկնածուները կանայք էին։

#### Քաղաքականությունից դուրս
Ընտրություններում պարտությունից հետո ակտիվորեն անդամակցել է մի շարք կազմակերպությունների, որոնցից ամենանշանավորը 1996-1998 թվականներին Ամերիկյան կենսաթոշակառուների ասոցիացիայի տնօրենների խորհրդի նախագահի պաշտոնն էր։

Մահացել է 2009 թվականի հունիսի 15-ին Լինքոլնում՝ 89 տարեկան հասակում՝ ուղեղի ուռուցքից։

## Անձնական կյանք
1945 թվականին ամուսնացել է Մայքլ Գաս «Մայք» Բուսալիսի հետ, որը Երկրորդ աշխարհամարտի վետերան էր, նույնպես ունի հունական ծագում։ 1948 թվականին զույգն ունեցել է դուստր՝ Մերի-Բեթը։ 1951 թվականին ընտանիքը տեղափոխվել է Լինքոլն, որտեղ Մայք Բուսալիսը զբաղվել է գյուղատնտեսական հետազոտություններով և Նեբրասկայի համալսարանում պրոֆեորի կոչմամբ դասավանդել բույսերի կենսաբանություն։

## Ծանոթագրություններ

## Արտաքին հղումներ
* Mayor Helen Boosalis: My Mother's Life in Politics

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի կանայք
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Մինեսոտայի համալսարանի շրջանավարտներ
Կատեգորիա:Քաղցկեղից մահացածներ
Քեյ Այվի

**Քեյ Այվի** (, ), ամերիկացի քաղաքական գործիչ, Հանրապետական կուսակցության ներկայացուցիչ։ Ալաբամայի 54-րդ նահանգապետը (2017 թվականից)։

## Կենսագրություն
Ծնվել է 1944 թվականի հոկտեմբերի 15-ին Քեմդեն (Ալաբամա) փոքրիկ քաղաքում, որտեղ նրա պապը անասնապահական ֆերմա էր ունեցել։ 1962 թվականին առաջին անգամ ներգրավվել է քաղաքականության մեջ՝ նահանգի մակարդակով ներկայացնելով Ուիլքոքսի շրջանի միջնակարգ դպրոցը՝ լինելով Alabama Girls State-ի ղեկավարի տեղակալ։ Այնուհետև ներկայացրել է Ալաբաման Վաշինգտոնում, որտեղ ծանոթացել է սենատոր Մարգարեթ Չեյզ Սմիթին՝ ԱՄՆ-ի պատմության մեջ առաջին կնոջը, որը տարբեր ժամանակներում Կոնգրեսի երկու պալատներում է եղել։ Այվին ավարտել է Բերնսկի համալսարանը՝ հանդիսանալով «Ալֆա Գամմա Դելտա» ընկերության նախագահ ուսուցման ողջ ընթացքում, բոլոր չորս տարիները նույնպես ներառվել են համալսարանի ուսանողական ինքնակառավարման մեջ։ Ակտիվորեն մասնակցել է Լեռլին Ուոլեսի նախընտրական քարոզարշավին, որը 1967 թվականին դարձել Է Ալաբամայի առաջին կին նահանգապետը։ Նույն թվականին Այվին ամուսնացել է և մեկնել Կալիֆորնիա։ Ավելի ուշ վերադարձել է իր հայրենի նահանգ և սկսել է աշխատել Merchants National Bank-ում, որտեղ նա վերահսկում էր ֆինանսական կրթության ծրագրերը՝ դպրոցներում։ 1979 թվականին նա թողեց այդ աշխատանքը և վերադարձավ քաղաքականություն։

2010 թվականին ընտրվել է Ալաբամայի փոխնահանգապետ, 2014 թվականին վերընտրվել է այդ պաշտոնում.

### Ալաբամայի նահանգապետ
2017 թվականի ապրիլի 10-ին Ալաբամայի նահանգապետ Ռոբերտ Բենթլին, որի դեմ իմպիչմենտի ընթացակարգ էր սկսվել ֆինանսական խախտումների և օգնականի հետ կապի պատճառով, պաշտոնաթող Է եղել, և նույն օրը նահանգապետի պաշտոնը ստանձնել Է Քեյ Այվին։

2018 թվականի նոյեմբերի 6-ին առաջին անգամ հաղթել է նահանգապետի ընտրություններում, որտեղ նրա մրցակիցն Է դեմոկրատների թեկնածու Տասկալուսայի քաղաքապետ Ուոլթեր Մեդոքսը։ Դիտորդների կարծիքով՝ այս հաջողության մեջ զգալի դեր են խաղացել Ալաբամայում գործազրկության ցածր ցուցանիշները։

2019 թվականի մայիսի 15-ին ստորագրել է նահանգի օրենքը՝ «մարդկային կյանքի պաշտպանության մասին ակտը», որը 1973 թվականից ի վեր ներառում է ԱՄՆ-ում աբորտների նկատմամբ ամենախիստ սահմանափակումները։ Ակտն աբորտ է թույլ տալիս բացառապես այն դեպքում, եթե հղիությունը մահացու վտանգ է ներկայացնում կնոջ համար, բացառություններ չի անում բռնաբարության և արյունապղծության զոհերի համար։ Ըստ օրենքի 99 տարվա ազատազրկում է սպասվում այն բժշկին, ով առանց թույլտվության աբորտ կիրականացնի։

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի հանրապետական կուսակցության անդամներ
Քիմ Ռեյնոլդս

**Քիմ Ռեյնոլդս** (, ), ամերիկացի քաղաքական գործիչ, Հանրապետական կուսակցության ներկայացուցիչ, 2017 թվականից Այովա նահանգի նահանգապետը։

## Կենսագրություն
1970-ական թվականներին ուսանել է Միսսուրի նահանգի հյուսիսարևմտյան համալսարանում, 1980-ական թվականներին, ապրելով Մաունթ Պլեզանտում, ուսումը շարունակել է հարավ-արևելյան քաղաքային քոլեջում, իսկ 1990-ականների կեսերին հաշվապահական գործ է սովորել հարավարևելյան քաղաքային քոլեջում։ 2010 թվականին ընդունվել է Այովա նահանգի համալսարան և 2016 թվականին ստացել ազատ գիտությունների բակալավրի աստիճան։

Տասնչորս տարվա ընթացքում զբաղեցրել է Կլարկ շրջանի (Այովա) գանձապետի պաշտոնը, այնուհետև ընտրվել է նահանգի Սենատ։ Նրա առաջին ժամկետի երկրորդ տարում Տերի Բրանսթադը, որը պատրաստվում էր իր նոր նահանգապետի ընտրություններին, նրան առաջարկել է իր հետ առաջադրվել որպես փոխնահանգապետ։ Նրանք ընտրվել են 2010 թվականին և վերընտրվել 2014 թվականին։ 2017 թվականի մայիսի 24-ին Բրենսթեդի՝ դիվանագիտական աշխատանքի անցնելու պատճառով ստանձնել Է նահանգապետի պաշտոնը։ Այսպիսով դառնալով պատմության մեջ առաջին կինն այդ պաշտոնում։

2018 թվականի նոյեմբերի 6-ին Այովայի նահանգապետն ընտրվել է լրիվ ժամկետով՝ դժվարին պայքարում հաղթելով դեմոկրատ Ֆրեդ Հաբլային (քվեաթերթիկների 90 %-ի հաշվումից հետո ստացել է ձայների 50 %-ը՝ Հաբելի 47,8 %-ի դիմաց)։ Նախընտրական պայքարի հիմնական թեմաներից մեկը դարձել է աբորտների խնդիրը. Ռեյնոլդսը ժամանակին ստորագրել է այսպես կոչված «սրտի բաբախման բիլը», որն Ամերիկայի նահանգի ամենախիստ օրենքներից մեկն է, որը սահմանափակում է օրինական աբորտները վեցշաբաթյա հղիության ժամկետով։ Planned Parenthood կազմակերպության դիտորդական խորհրդի նախկին անդամ Հաբելը առաջարկել է չեղարկել օրինագիծը։ Մրցակիցները նաև բանավիճել են Medicaid-ի բժշկական ապահովագրության ծրագրի մասնավորեցման մասին։

## Անձնական կյանք
1982 թվականին ամուսնացել է Քևին Ռեյնոլդսի հետ, որն ավելի քան երեք տասնամյակ աշխատել է ԱՄՆ-ի գյուղատնտեսության դեպարտամենտում։

## Ծանոթագրություններ

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Այովայի համալսարանի շրջանավարտներ
Սոֆի Վիլմես

**Սոֆի Վիլմես** (, ), բելգիացի պետական և քաղաքական գործիչ, ֆրանսիական համայնքի ներկայացուցիչ, «Բարեփոխիչ շարժում» կուսակցության անդամ, Բելգիայի վարչապետ 2019 թվականի հոկտեմբերի 27-ից (առաջին կինն այդ պաշտոնում Բելգիայի պատմության մեջ):

## Կենսագրություն
Ծնվել է 1975 թվականի հունվարի 15-ին Էքսելում։ Լուվենի կաթոլիկ համալսարանի տնտեսագիտության պրոֆեսոր Ֆիլիպ Վիլմեսի ընտանիքում, ով նաև Ազգային բանկի տնօրենների խորհրդի անդամ էր և մի քանի նախարարների աշխատակազմի աշխատակից։ 18 տարեկանում Սոֆին միայնակ մեկնել է Լատինական Ամերիկայում երկամսյա ճանապարհորդության, բայց վերադառնալուց հետո, այնուամենայնիվ, ավարտել է հասարակայնության հետ կապերի ուսումնասիրման ինստիտուտը։ Որոշ ժամանակ աշխատել է գովազդային գործակալությունում և Եվրոպական հանձնաժողովի աշխատակազմում՝ զբաղվելով ֆինանսական հարցերով։

### Քաղաքական կարիերա
Քաղաքականություն մտել է 2000 թվականին, երբ, աշխատելով տեղի ակտիվիստ Էրիկ Անդրեի թիմում, ազատական բարեփոխումների կուսակցության ցուցակով ընտրվել է Ուկկել քաղաքի մունիցիպալ խորհուրդ։ Այնուհետև որոշ ժամանակ աշխատել է մասնավոր փաստաբանական բյուրոյում, սակայն Սինտ-Գենեզիուս-Ռոդ տեղափոխվելուց հետո այնտեղ զբաղեցրել է քաղաքապետի օգնականի պաշտոնը։ 2013 թվականին ղեկավարել է Ֆլամանդական Բրաբանտ նահանգում բարեփոխական շարժման կազմակերպությունը և մտել գավառական խորհուրդ։ 2014 թվականի մայիսի 25-ի խորհրդարանական ընտրություններին նախապատրաստվելիս առաջին տեղն Է զբաղեցրել ռեզերվային ցուցակում և, երբ պատգամավոր ընտրված Դիդյե Ռեյնդերսը 2014 թվականի հոկտեմբերին նախընտրեց շարունակել աշխատանքը կառավարությունում, ստացել է նրա մանդատը։

2015 թվականի սեպտեմբերի 22-ին Միշելի առաջին կառավարությունում զբաղեցրել է բյուջեի դաշնային նախարարի պաշտոնը, որը պատասխանատու է Ազգային վիճակախաղի կազմակերպման համար։

### Բելգիայի վարչապետ
2019 թվականի հոկտեմբերի 27-ին Շառլ Միշելի հրաժարականից հետո բելգիացիների թագավոր Ֆիլիպը Սոֆի Վիլմեսին պաշտոնապես վարչապետ է նշանակել։ Վիլմեսը ժառանգել է ծանր քաղաքական ճգնաժամը՝ 2018 թվականի դեկտեմբերից իշխող կոալիցիայի փլուզումից հետո դաշնային կառավարությունը գործում է սահմանափակումներով, և 2019 թվականի մայիսին կայացած խորհրդարանական ընտրությունները չեն փոխել իրադրությունը, քանի որ կազմի մասնատվածության պատճառով նոր խորհրդարանը նույնպես չի կարողացել ձևավորել կաբինետ (2019 թվականի հոկտեմբերի սկզբին տապալվեցին Նոր ֆլամանդական դաշինքի և ֆրանսախոս Սոցիալիստական կուսակցության միջև կոալիցիոն բանակցությունները)։

## Անձնական կյանք
2009 թվականի մայիսի 29-ին Սոֆի Վիլմեսն ամուսնացել է ավստրալիացի Քրիստոֆեր Սթոունի հետ, որը ղեկավարում է գովազդային ընկերությունը։ Նա առաջին ամուսնությունից որդի ունի՝ Ջոնաթանը, իսկ նոր ամուսնությունից ծնվել են երեք դուստրեր՝ Վիկտորիան, Շառլոտան և Էլիզաբեթը։

## Ծանոթագրություններ

Կատեգորիա:20-րդ դարի կին քաղաքական գործիչներ
Կատեգորիա:Բելգիացի տնտեսագետներ
Կատեգորիա:Պետության գործող ղեկավարներ
Գրետխեն Ուիթմեր

**Գրետխեն Ուիթմեր** (, ), ամերիկացի իրավաբան և քաղաքական գործիչ։ Միչիգան նահանգի գործող նահանգապետ։

## Կենսագրություն
Միչիգանի պետական համալսարանում ստացել է արվեստի բակալավրի և իրավագիտության դոկտորի աստիճան։

Երկու ժամկետների ընթացքում եղել է Միչիգանի Ներկայացուցիչների պալատում (2001-2006), ինչպես նաև եղել է Միչիգանի սենատորը (2007-2014), 2011 թվականից նահանգի Սենատում զբաղեցրել է փոքրամասնության առաջնորդի պաշտոնը։ Ժամանակավորապես ստանձնել է Ինգեմ շրջանի դատախազի պարտականությունները (2016 թվականի հուլիս-դեկտեմբեր)։ 2010 թվականին առաջադրել է իր թեկնածությունը նահանգի գլխավոր դատախազի ընտրություններում, սակայն հանել է այն ընտանեկան հանգամանքներից ելնելով։

2018 թվականի նոյեմբերի 6-ի նահանգապետի ընտրություններում հաղթել է հանրապետականների թեկնածու Բիլ Շուտիին, թեև ստացել է ձայների մեծամասնությունը նահանգի 83 օկրուգներից միայն 17-ում։

## Անձնական կյանք
Ուիթմերն ապրում է Իսթ-Լենսինգ քաղաքում, 2011 թվականին ամուսնացել է տեղի ատամնաբույժ Մարկ Մելլորիի հետ։

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:Միչիգանի համալսարանի շրջանավարտներ
West of Eden

**«West of Eden»**, անգլիական ռոք *[[HMLTD]]* խմբի դեբյուտային ստուդիական ալբոմը, որը թողարկվել է 2020 թվականի փետրվարի 7-ին *Lucky Number Music* լեյբլում։

## Ալբոմի մասին

Ալբոմն արժանացել է երաժշտական քննադատների և ինտերնետ հրատարակությունների դրական արձագանքին։

## Երգերի ցանկ

## Ծանոթագրություններ

## Արտաքին հղումներ
* HMLTD — Loaded
* HMLTD — The West Is Dead

Կատեգորիա:2020 ալբոմներ
Կատեգորիա:Ռոք ալբոմներ
Քրիստին Ֆրոսեթ

**Քրիստին Ֆրոսեթ** (, ), ամերիկացի դերասանուհի։

## Կենսագրություն
Ֆրոսեթը ծնվել է 1995 թվականի սեպտեմբերի 21-ին Ամերիկայի Միացյալ Նահանգներում, թեև ծնողները Նորվեգիայից են։ Հոր աշխատանքի պատճառով մանուկ հասակում նա ստիպված է եղել ապրել ինչպես Նորվեգիայում, այնպես էլ Միացյալ Նահանգներում։ Կարիերան սկսել է որպես մոդել։ 2016 թվականին նկարահանվել է The Weeknd երգչի «False Alarm» տեսահոլովակում։

Անցել է Ջոն Գրինի «Ալյասկայի որոնումներում» վեպի էկրանավորման փորձերը, սակայն արդյունքում ֆիլմը չի նկարահանվել։ Մի քանի տարի անց վեպի հիման վրա նկարահանվել է «Ալյասկայի որոնումներում» հեռուստասերիալը (Hulu-ի պրեմիերան տեղի է ունեցել 2019 թվականի հոկտեմբերին), որտեղ դերասանուհին կերտել է իր «երազանքի դերը»՝ Ալյասկա Յանգը։ 2018 թվականին նկարահանվել է Netflix-ի թողարկած երկու ֆիլմում` «Սիերա Բերջեսն անհաջողակ է» և «Առաքյալ» ֆիլմերում, ինչպես նաև «Ճշմարտությունը Հարրի Քվեբերտի գործի մասին» մինի սերիալում։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Դերասաններ այբբենական կարգով
Կատեգորիա:Մոդելներ այբբենական կարգով
Թագավորություն (ֆիլմ)

**«Թագավորություն»** ( ), մարտաֆիլմ՝ նկարահանված 2007 թվականին, ռեժիսոր Փիթեր Բերգ։ Գլխավոր դերերում են Ջեյմի Ֆոքսը, Ջենիֆեր Գարները, Ջեյսոն Բեյթմանը, Քրիս Կուպերը, Աշրաֆ Բարխը։ Ֆիլմում նկարահանվել են նաև Ջերեմի Փիվենը, Ալի Սուլիմենը և Քայլ Չենդրելը։

## Նախապատմություն
Ֆիլմի սյուժեն մտացածին է, բայց ոգեշնչված է Էր-Ռիադի 2003 թվականի մայիսի 12-ի և էլ Հուբարի բնակելի համալիրում 1996 թվականի հունիսի 26-ի ( երկուսն էլ Սաուդյան Արաբիայում) ահաբեկչություններից։ Ֆիլմը պատմում է Հետաքննությունների դաշնային բյուրոյի գործակալների թիմի մասին, որոնք հետաքննում են Սաուդյան Արաբիայում օտարերկրյա աշխատողների համար բնակելի տարածքում տեղի ունեցած ռմբակոծությունը և պայթյունը։ Սցենարիստ Մեթյու Մայքլ Կարնախանը այսպես է բնութագրել սցենարը. «Ինչի՞ նման կլիներ Մարսի վրա սպանության հետաքննությունը»։

Ֆիլմը ցուցադրվել է 2007 թվականի օգոստոսի 22-ին Էդինբուրգի կինոփառատոնում՝ նրա «Անսպասելի ֆիլմ» ամենամյա խորագրի շրջանակներում։

## Սյուժե
Հետաքննությունների դաշնային բյուրոյի գործակալների թիմը մեկնում է Սաուդյան Արաբիա, որպեսզի հետաքննի նավթային ընկերությունների օտարերկրյա ծառայողների դեմ կատարված ահաբեկչությունը, որը մոտ հարյուր մարդու կյանք է խլել։ Ամերիկացիները բախվում են տեղի բնակչության թշնամանքին, որտեղ հռչակավոր ահաբեկիչները համեմատվում են Ռոբին Հուդի հետ։ Հետաքննությունը խումբը գնում է անապահով թաղամաս, որտեղ կոտորած է կազմակերպվում։ Այնտեղ զոհվում է ահաբեկչության կազմակերպիչը։ Ծանր վիավորում ստացած՝ նա թոռանն է շշնջում վերջին բառերը. «Մի անհանգստացիր, զավակս, մենք նրանց բոլորին կսպանենք»։

Ֆիլմն ավարտվում է Հետաքննությունների դաշնային բյուրոյի գործակալի արտահայտության հետ զուգահեռներով. «Մենք բոլորին կսպանենք»։

## Դերերում

## Փաստեր
Չնայած նրան, որ ֆիլմի իրադարձությունները վերաբերում են Սաուդյան Արաբիայում տեղի ունեցած ահաբեկչություններին, ֆիլմը գրեթե ամբողջությամբ նկարահանվել է Դուբայի արվարձաններում (Արաբական Միացյալ Էմիրություններ)։ Պրոդյուսերներին չի հաջողվել Էր Էր-Ռիադում նկարահանվելու թույլտվություն ստանալ։

## Ծանոթագրություններ

## Արտաքին հղումներ
* 
* 
* 
* 
* 
* 
* The Kingdom exclusive movie trailer — Times Online 
* Article about the banning of «The Kingdom»

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2007 դրամա ֆիլմեր
Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:Relativity Media ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Արաբերեն ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական թրիլեր ֆիլմեր
Կատեգորիա:Գերմանական մարտաֆիլմեր
Կատեգորիա:Փիթեր Բերգի ֆիլմեր
Կատեգորիա:Ֆիլմեր ահաբեկչության մասին
Կատեգորիա:Ֆիլմերի երաժշտություն ըստ Դենի Էլֆմանի
Էստե Լաուդեր

**Էստե Լաուդեր** (, ծննդյամբ՝ Ժոժեֆինա Էստեր Մանտցեր, ,  ), ամերիկացի գործարար կին, «Estée Lauder Companies» ընկերության հիմնադիր և տնօրենների խորհրդի առաջին նախագահ։

## Կենսագրություն
Ծնվել է 1908 թվականի հունիսի 1-ին Նյու Յորքի Քուինս թաղամասում, ԱՄՆ ներգաղթած հրեաների ընտանիքում, եղել է 8 երեխաներից կրտսերը։ Երբ Էստեերը 6 տարեկան էր, նրանց տանը բնակություն է հաստատել նրա մորեղբայրը, որը մասնագիտությամբ մաշկաբան էր։ Մորեղբոր շնորհիվ Էստերը ստեղծեց 4 ֆորմուլա՝ մաշկի քսուկների համար, որոնք մինչ այդ ոչ մեկ չէր արտադրել։
 
Իր ապագա ամուսնուն՝  Ջոզեֆ Լաուդերին Էստերը հանդիպել է Վիսկոնսին քաղաքում հանգիստն անցկացնելու ժամանակ։ 1938 թվականի փետրվարի 3-ին ամուսինները Նյու Յորքում բացել են իրենց առաջին խանութը։ Նրանք վերակառուցել են նախկին ռեստորանի շենքը, որտեղ գիշերները պատրաստում էին քսուկներ, իսկ ցերեկները վաճառում դրանք։ Հենց այդ ընթացքում էլ դրվեց կոսմետիկայի և օծանելքի արտադրությամբ զբաղվով  «Estée Lauder» ընկերության հիմքը։

1995 թվականին  Էստե Լաուդերը թողել է իր աշխատանքը։

Մահացել է 2004 թվականի ապրիլի 24-ին՝ Մանհեթեն քաղաքի իր տանը։

## Պարգևներ
Լաուդերը Ֆրանսիայի գլխավոր հյուպատոս Ժերար Կաուսերից ստացել է Պատվավոր Լեգեոնի շքանշան, 1988 թվականին նրա անունն ընդգրկվել է «Junior Achievement» գործարարների փառքի սրահում։ 2004 թվականին արժանացել է ԱՄՆ Ազատության նախագահական մեդալի։

## Ծանոթագրություններ

## Արտաքին հղումներ
* CNN report of passing
* Biography channel
* Estee Lauder

Կատեգորիա:Time-ի վարկածով «Տարվա մարդ» ճանաչվածներ
Կատեգորիա:Ամերիկացի միլիարդատերեր
Կատեգորիա:Ամերիկացի գործարարներ
Անա Բոտին

**Անա Բոտին** (, ), իսպանացի բանկիր, «Santander» ֆինանսավարկային խմբի տնօրենների խորհրդի նախագահ։

## Կենսագրություն
Ավարտել է Ֆիլադելֆիայի Բրին-Մոր քոլեջի տնտեսագիտության ֆակուլտետը և Հարվարդի համալսարանի մագիստրատուրան։ 1981-1988 թվականներին աշխատել է JP Morgan բանկում, այնուհետև տեղափոխվել է Իսպանիա և սկսել է աշխատել Santander բանկում։

2013 թվականի հուլիսին ընդգրկվել է Coca Cola ընկերության տնօրենների խորհրդի կազմում։ Նա աշխատել է բրիտանական Santander մասնաճյուղի գլխավոր տնօրեն, իսկ 2014 թվականին, հոր՝ Էմիլիո Բոտինի մահից հետո, ընտրվել է ընկերության տնօրենների խորհրդի նախագահ։

2011 թվականին Forbes-ի վարկածով աշխարհի ամենաազդեցիկ կանանց ցանկում զբաղեցրել է 77-րդ տեղը, 2013 թվականին՝ Մեծ Բրիտանիայի ամենաազդեցիկ կանանց շարքում երրորդ տեղը BBC-ի վարկածով, իսկ 2015 թվականին՝ 16-րդ տեղը աշխարհի ամենաազդեցիկ մարդկանց ցանկում՝ Bloomberg-ի վարկածով։

## Անձնական կյանք
1983 թվականին Բոտինն ամուսնացել է բանկիր Գիլյերմո Մարտինես Մարիատեգի հետ։ Նրանք ունեն երեք երեխա։

## Ծանոթագրություններ

Կատեգորիա:Բիզնեսի կառավարիչներ
Կատեգորիա:Իսպանացի գործարարներ
Կատեգորիա:Իսպանացի տնտեսագետներ
Կատեգորիա:Հարվարդի համալսարանի շրջանավարտներ
Երկար, երկար ման եկա...

**«Երկար, երկար ման եկա...»**, Հովհաննես Թումանյանի բանաստեղծություններից՝ գրված 1917 թվականին։

## Պատմություն
Հովհաննես Թումանյանն այս բանաստեղծությունը գրել է 1917 թվականի դեկտեմբերի 20-ին։

Բանաստեղծի դուստր Արփենիկի ալբոմը և դրա մեջ գտնվող ինքնագիրը պահվում է Թումանյանի ընտանեկան արխիվում։

Բանաստեղծությունն առաջին անգամ տպագրվել է «Հոկտեմբեր-Նոյեմբեր» տարեգրքում (էջ 133), այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 537)։

Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։

## Ծանոթագրություններ

Կատեգորիա:1917 գրականությունում
Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ